**AIŠKINAMASIS RAŠTAS (N)**

**PRIE SAVIVALDYBĖS TARYBOS SPRENDIMO „DĖL SAVIVALDYBĖS BŪSTŲ IR NEĮRENGTOS PASTOGĖS DALIES PARDAVIMO“ PROJEKTO**

**1. Sprendimo projekto esmė tikslai ir uždaviniai.**

 Šiuo sprendimu siekiama įgyvendinti savivaldybės būstų nuomininkų prašymus dėl leidimo įsigyti nuomojamus savivaldybei nuosavybės teise priklausančius būstus ir neįrengtos pastogės dalį, atlikti pardavimo procedūras.

**2. Projekto rengimo priežastys ir kuo remiantis parengtas sprendimo projektas.**

 Klaipėdos miesto savivaldybės administracijai pateikti savivaldybės būstų nuomininkų S. V., F. L., P. E., A. K., I. K. prašymai pirkti nuomojamus savivaldybei nuosavybės teise priklausančius būstus ir I. L. prašymas pirkti neįrengtos pastogės dalį.

 Savivaldybės būsto nuomininkas S. V. prašo ir sutinka rinkos verte pirkti Klaipėdos miesto savivaldybei nuosavybės teise priklausantį 54,75 kv. metro ploto būstą (*duomenys neskelbtini*), Klaipėdoje. Turto vertintojai UAB „Inreal“, vadovaudamiesi Turto ir verslo vertinimo metodika, patvirtinta vadovaujantis LR Turto ir verslo vertinimo pagrindų įstatymu, nustatė būsto (*duomenys neskelbtini*), Klaipėdoje, rinkos vertę – 41 779,00 Eur (iš jų 79,00 Eur už būsto vertės nustatymą), kuri atitinka būsto pardavimo kainą. Nuomininko būsto pirkimo skolinio įsipareigojimo įvykdymą užtikrina kredito įstaiga „Swedbank“ AB bankas (juridinio asmens kodas 112029651). 2017-02-27 nuomininkas S. V. su kredito įstaiga „Swedbank“ AB banku pasirašė kredito sutartį Nr. 17-012801-FA.

 Savivaldybės būsto nuomininkė F. L. prašo ir sutinka rinkos verte pirkti Klaipėdos miesto savivaldybei nuosavybės teise priklausantį 36,59 kv. metro ploto būstą (*duomenys neskelbtini*), Klaipėdoje. Turto vertintojai UAB „Inreal“, nustatė būsto Liepų g. 20-33, Klaipėdoje, rinkos vertę – 41 173,00 Eur (iš jų 73,00 Eur už būsto vertės nustatymą), kuri atitinka būsto pardavimo kainą.

 Savivaldybės būsto nuomininkas P. E. prašo ir sutinka rinkos verte pirkti Klaipėdos miesto savivaldybei nuosavybės teise priklausantį 16,06 kv. metro ploto su bendro naudojimo patalpomis būstą (*duomenys neskelbtini*), Klaipėdoje. Turto vertintojai UAB „Inreal“, nustatė būsto (*duomenys neskelbtini*), Klaipėdoje, rinkos vertę – 7 073,00 Eur (iš jų 73,00 Eur už būsto vertės nustatymą), kuri atitinka būsto pardavimo kainą.

 Savivaldybės būsto dalies nuomininkė A. K. prašo ir sutinka rinkos verte pirkti Klaipėdos miesto savivaldybei nuosavybės teise priklausančias 30/100 būsto dalis (*duomenys neskelbtini*), Klaipėdoje, (23,36 kv. metro ploto), bendras plotas 77,88 kv. metro. 30/100 būsto dalys yra iš dalies parduodamame bute su bendra virtuve. 70/100 būsto dalys nuosavybės teise priklauso A. K. Turto vertintojai UAB „Inreal“ nustatė 30/100 būsto dalių (*duomenys neskelbtini*), Klaipėdoje, rinkos vertę – 13 373,00 Eur (iš jų 73,00 Eur už būsto vertės nustatymą), kuri atitinka būsto pardavimo kainą.

 Savivaldybės būsto dalies nuomininkas I. K. prašo ir sutinka rinkos verte pirkti Klaipėdos miesto savivaldybei nuosavybės teise priklausančias 947/2192 būsto dalis (*duomenys neskelbtini*), Klaipėdoje, (18,94 kv. metro ploto), bendras plotas 43,84 kv. metro. 947/2192 būsto dalys yra iš dalies parduodamame bute su bendra virtuve. 1245/2192 būsto dalys nuosavybės teise priklauso privačiam asmeniui. Turto vertintojai UAB „Inreal“ nustatė būsto 947/2192 dalių (*duomenys neskelbtini*), Klaipėdoje, rinkos vertę – 6 573,00 Eur (iš jų 73,00 Eur už būsto vertės nustatymą), kuri atitinka būsto pardavimo kainą.

 Nurodyti būstai nuomojami ne socialinio būsto nuomos sąlygomis, kuriuose nuomininkai išgyvenę ne trumpiau kaip 5 metus.

 Neįrengtos pastogės bendraturtė I. L. pateikė prašymą leisti pirkti Klaipėdos miesto savivaldybei nuosavybės teise priklausančias 301/2359 neįrengtos pastogės bendrosios dalinės nuosavybės dalis, (3,01 kv. metro ploto), bendras plotas 23,59 kv. metro, plane žymimos 8-1, 8-2, (*duomenys neskelbtini*), Klaipėdoje. 1837/2359 neįrengtos pastogės dalys nuosavybės teise priklauso – I. L. Klaipėdos miesto savivaldybės administracijos direktoriaus 2017 m. balandžio 3 d. įsakymu Nr. AD2-292 „Dėl turto pripažinimo nereikalingu arba netinkamu (negalimu) naudoti“, savivaldybei priklausančios 301/2359 neįrengtos pastogės dalys (*duomenys neskelbtini*), Klaipėda, pripažintos nereikalingomis ir netinkamomis (negalimomis) naudoti savivaldybės funkcijų įgyvendinimui.

2

 Turto vertintojai UAB „Inreal“, nustatė 301/2359 neįrengtos pastogės dalies (*duomenys neskelbtini*), Klaipėda, rinkos vertę – 400,00 Eur (iš jų 105,00 Eur už turto vertės nustatymą), kuri atitinka turto pardavimo kainą.

Savivaldybės taryba savo sprendimu turi užtikrinti leidimą S. V. įkeisti perkamą būstą (*duomenys neskelbtini*), Klaipėdoje, kredito įstaigai „Swedbank“, AB, numatant, kad nurodyto būsto hipoteka įsigalios, kai su savivaldybės administracija bus visiškai atsiskaityta už parduodamą būstą, sumokėta būsto kaina, netesybos ir įvykdytos kitos prievolės.

 Pirkėjai F. L., P. E., A. K., I. K. ir I. L. už perkamą turtą atsiskaitys, sumokant nustatytą kainą po sprendimo priėmimo arba per 10 kalendorinių dienų po pirkimo-pardavimo sutarties pasirašymo.

Vadovaujantis Lietuvos Respublikos paramos būstui įsigyti ar išsinuomoti įstatymo 24 straipsnio 2 dalies 4 ir 5 punktais ir Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašu, patvirtintu Klaipėdos miesto savivaldybės tarybos 2016 m. gruodžio 22 d. sprendimu Nr. T2-304 „Dėl Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo patvirtinimo“, ir Klaipėdos miesto savivaldybės administracijos direktoriaus 2017 m. balandžio 3 d. įsakymu Nr. AD2-295 „Dėl parduodamų savivaldybės būstų ir neįrengtos pastogės dalies įkainojimo aktų patvirtinimo“, patvirtinti būstų ir neįrengtos pastogės dalies įkainojimo aktai ir parengtas šis sprendimo projektas.

**3. Kokių rezultatų laukiama.**

 Savivaldybės nuomininkai įsigyja turtą nuosavybės teise.

**4. Sprendimo projekto rengimo metu gauti specialistų vertinimai.**

 Neigiamų specialistų vertinimų negauta.

**5. Išlaidų sąmatos skaičiavimai, reikalingi pagrindimai ir paaiškinimai.**

 Parengti Klaipėdos miesto savivaldybės administracijos direktoriaus 2017 m. balandžio 3 d. įsakymas Nr. AD2-292 „Dėl turto pripažinimo nereikalingu arba netinkamu (negalimu) naudoti“ ir 2017 m. balandžio 3 d. įsakymas Nr. AD2-295 „Dėl parduodamų savivaldybės būstų ir neįrengtos pastogės dalies įkainojimo aktų patvirtinimo“.

**6. Lėšų poreikis sprendimo įgyvendinimui.**

 Sprendimo įgyvendinimui už patalpų vertinimą turto vertintojams UAB „Inreal“ apmokėta –476,00 Eur.

**7. Galimos teigiamos ar neigiamos sprendimo priėmimo pasekmės.**

 Įgyvendinant šį sprendimą neigiamų pasekmių nenumatoma, teigiamos pasekmės – lėšos, gautos už parduodamą turtą – 110 371,00 Eur pervedamos į savivaldybės biudžetą ir naudojamos socialinio būsto fondo plėtrai, atskaičius su savivaldybės būsto vertės nustatymu susijusias išlaidas – 476,00 Eur.

 PRIDEDAMA. Kredito įstaigos „Swedbank“ AB banko 2017-02-27 kredito sutarties Nr. 17-012801-FA dalies kopija – 4 lapai.

Turto skyriaus vedėjas Edvardas Simokaitis